૧૯૧૮ની પહેલી જૂને, બરાબર અઠ્યાશી વર્ષનું ભરપૂર આયુષ્ય ભોગવીને આ દુનિયાની મુલાકાત પૂરી કરતાં હેલન કેલર જતાં જતાં પોતાના ભાવકોને જે દિવ્ય સંદેશ આપી ગયાં છે તે જિસસની શિષ્યાને શોભે તેવો છે : “સુખનું એક દ્વાર બંધ થયા પછી બીજું ખૂલી જાય છે પણ કેટલીય વાર આપણે બંધ દરવાજા તરફ એટલી વાર તાકી રહેતા હોઈએ છીએ કે દ્વાર આપણે માટે ખોલવામાં આવ્યું છે તેને જોઈ શકતાં નથી.” હેલનને જ ‘નજર’ ફૂટી છે તે આ છે. આ નજર તેમને ત્રિનેત્ર સિદ્ધ કરે તેવી સમર્થ છે. આ નજરે જ તેમને માનવજાતના સદગુરુ ઠેરવ્યાં છે.